Atan aY d-ttawḍen kra issalen si Llezzayer ameck iten. Nettaḍsa amzun nettnezzih di kra n avaraz usaran neY n teḍsa. Adavu d tselwit n tmurt n Llezzayer uvaxix d akellex si tezwara ar tagara. IYlifen d ineYlafen d akellex daYen seg umezwaru ar uneggaru. Xarttum amzun d tuqemca tufra neY d kra n wuraren nniḍen n warrac. I zehhu kan ilhan!
Ihi atan ara qqaren d akken ajiniral Tufiq iṭṭfen DRS ewwin t-id di verra. Sṭaxren t (a war d-yuYal). Neẓra ak d Ssaâid Butefliqa i t iḥucen. D netta i ittcaxen ussan agi di tselwit n Llezzayer. Tura d netta neY d amurḍus nni n gma-s yiwen uḥaruq nsen. Yiwet sekka, yir zarriâa, yerna d iverraniyen Yef tmurt rran d alelluc gar ifassen nsen imi i sin d Imerrukiyen.
Akka ihi iṣṣub Tufiq yuli Tartag. Yiwen nsen. Dacu kan yiwen iveṛṛex zdat n udrum Iwejdiyen wayeḍ zdat n udrum nniḍen. Tin isseḍsayen aṭas imi d Tufiq i issalin Butefliqa d aselway d gma-s ar tama-s. Assa mlen as tawwurt am uqjun ur nesâi imawlan. Iṛebba-d azrem s iri-s. Maca akka i teḍḍeru d wid ur ttnevni ara Yef tidett. Akka daYen, assa, ara tevdu tegduda Ibutefliqen. NeY tevda aṭas ayagi maca assa tvan-ed, teffeY-d si tili ar yiṭij.
Maca tin nek iyi ihwan seg sent ak d anza d ttvut d akken DRS ulac deg-s ak. Ived ur isâi iẓuran akken turiY yagi dagi. D awal kan i d ccan ines wanag amek ara issiweḍ win ittweṣṣin deg uselway ad yekk nnig sen. Limer d kra n imeẓla n wumel dYa n tidett ilaq atan ukin yid-s send ak ad isfedwec akin neY akka. Maca DRS issen asent ak i tid umahil ines n temlilt ines di txazaviyin.
Ihi kfan wussan n Tufiq, vdan wid n Tartag. Illa kra ara vedlen fell aneY neY Yef Izzayriyen aâraven? Iqiḥ. Ma d tiyita icca Tufiq, yuḥtam itt neY ur tt yuḥtam, tevda aṭas ayagi imi netta d wid n udrum ines (am ujiniral Ḥasen ittwaḥevsen ussan agi izrin) ur mtawan ara d Butefliqa d udrum ines ula d netta Yef tuYalin irevraven inYan, yumsen seg idamen, ar tmetti d tsartit. Maca Butefliqa ivYa tt nezzeh dYa issarwet ak akken izmer akken ad yaweḍ ar levYi-s u ad d-iḥyu akavar at iccumar, FIS, ad ived Yef iḍaren is tikkelt nniḍen, ad ikker. Udem amaynut ukavar agi d win is ifka Madani Mezreg ussan agi s yisem amaynut. Wisen amek i teḍra gar asen maca Ssaâid Butefliqa d tmuYli-s d tin n imeddukal-is tâedda, terveḥ. Aḥlil! Aḥlil! Xarttum ssarwan aY taḍsa.
kab_Latn kab_Latn kab_Latn kab_Latn kab_Latn